บรรยากาศร้าน : เป็นร้านก๋วยเตี๋ยวเล็กๆ ตั้งอยู่ในอารีน่าทองหล่อคะ ปิดดึกเอาใจนักเที่ยวกลางคืนเวลาหิวโซมาทาน โต๊ะมีด้านในประมาณ 5-7 โต๊ะ ด้านนอกมี 4 คะโดยประมาณ ภายในร้านมองเห็นการทำอาหารของพ่อครัวชัดเจนเพราะกั้นแค่กระจกคะ 

รสชาติอาหาร : แย่มาก ก๋วยเตี๋ยวสั่งไปเผ็ดน้อยแต่มาเผ็ดมาก เปรี้ยวก็เปรี้ยว (ส่วนข้าวซี่โครงหมูตาโตอบน้ำผึ้งก็เค็มมาก มีหมูมา 3 ชิ้นกลางๆ ราคา 95.- อันนี้ถ่ายมาแต่เผลอลบรูปไปคะ)

การบริการ : พนักงานบริการแย่ที่สุด ในร้านมีพนักงาน 2 คน อีกคนอยู่หน้าเค้าเตอร์ อีกคนคอยรับออเดอร์ ก็เข้าใจนะคะว่าร้านเล็กเลยมีพนักงานน้อย แต่ก็ควรบริการให้ทั่วถึง นี่ครั้งแรกที่มารับออเดอร์เราก็สั่งน้ำไป แต่ก๋วยเตี๋ยวมาก่อนน้ำและยังไม่เอาเครื่องปรุงมาให้อีกด้วย พอเราเดินไปบอกขอน้ำและเครื่องปรุงด้วย เด็กเสริ์ฟก็รีบเดินเอาน้ำมาให้และขอโทษ แต่ก็ลืมเอาเครื่องปรุงมาให้อีก เราต้องเดินกลับไปเอามาเองครั้งที่ 2 พอตอนเก็บเงิน เราก็ต้องเดินไปบอกเองเราเลยต่อว่าไปว่าพนักงานบริการไม่ดี ไม่สนใจลูกค้า ต้องให้ลูกค้าเดินมาบอกเองทุกอย่าง แถมตอนเดินเอาบิลมาให้ยังชักสีหน้าไม่พอใจ พนักงานร้านนี้แย่มากๆ คะ

ราคา : 80.- ขึ้นไป 

"ขอบอกว่าร้านนี้ย่ำแย่มากๆ ทั้งราคาแพงเกินเหตุและการบริการ เข้าใจนะคะว่าเปิดในทองหล่อก็ต้องแพงแต่นี่แพงเดินไปจริงๆ คะ เราสั่งน้ำเปล่าก็แพงมาก 20.- แต่ขวดเล็กเท่าขวด 5 บาทในเซเว่น ขูดเลือดขูดเนื้อกันเกินไปคะ ไม่ผ่าน ไม่ผ่านอย่างมาก แนะนำให้ปรับปรุงด่วน! "